376 1775. 



Caput et pedes dilutiora. Subtus et abdomen 

 leucophaea. Dorsum, femora et latera aspersa pilis 

 crebris canis. 



/3) Secundam varietatem (*) Rupestrem vocavi, quoniam 

 plerumque locis petrosis at planis, inter fruticeta degat; unde 

 incolis a petris Steenhok appellata, 7 vel 9 pedum spatium 

 saltu complet, ideoque summae velocitatis; non raro et vi- 

 neas intrat. 



In plerisque cum melanotide convenit, figura nempe, 

 magnitudine et proportione. Solo colore differt: qui est per 

 totum corpus spadiceo-rufus absque maculis supra, pilisve 

 canis interspersis. Aures fuscae, nec nigrae, intus striis ele- 

 vatis 3 pilosis notatae. Super oculos macula albicans. 

 Abdomen et femora intus alba. Yibrissae supra in- 

 fraque oculos crebrae nigrae. Macula alba sub cauda. 

 Cornua non vidimus hac vice; at antea annotaveram, te- 

 retia, recta, parallela, subulata, laevia, nigra, fronti oblique 

 insistentia. 



y) Tertia varietas pallida (**) a me est vocata, quoniam 

 incolae Belgae ei nomen imposuere idem significans: Bleek- 

 bok. Hancce videre mihi non contigit, at ex viris fido dig- 

 nis, earumque rerum ob amorem venationis gnaris id com- 

 peri, in omnibus Rupestri simillimam, et solo colore pallide 

 rufo a reliquis varietatibus dignoscendam. 



Obs. Hae tres varietates promiscue a Belgis in cibum 

 adhibentur; nec id negandum, inter optima huius orae feli- 

 cis fercula esse numerandas carnes Antelopae Traguli: sae- 

 pius enim e duabus primis varietatibus pransi. 



" (*) Ant. Tragulus Auct. 

 (**) Mera praecedentis varietas sexualis vel secundum aetalem. 



